[{"text_idx": "#000005", "text": "Mae\u2019r cynllun yn cynnig gweithgareddau i blant oed cynradd yn ystod gwyliau ysgol am ddim, a hynny drwy gyfrwng y Gymraeg. Gydag Eisteddfod yr Urdd yn dychwelyd i fae\u2019r brifddinas, gan gynnig mynediad am ddim am y tro cyntaf eleni, gwelodd y fenter gyfle i gydweithio gyda\u2019r Urdd a chynnal \u2018Bwrlwm\u2019 fel rhan o\u2019r maes."}, {"text_idx": "#000007", "text": "\u201cMae\u2019n wych gallu cyfuno\u2019r ddwy weithgaredd a chynnal ein gweithgareddau gofal fel rhan o\u2019r maes eleni. Rydym yn gobeithio bydd y profiad yn un arbennig i\u2019r plant sy\u2019n mynychu\u2019r cynlluniau ym mhob rhan o\u2019r ddwy sir a chymryd rhan yng nghyffro a hwyl Eisteddfod yr Urdd.\u201d"}, {"text_idx": "#000009", "text": "\u201cFel un oedd yn arfer gweithio i Fenter Caerdydd rwy\u2019n ymwybodol iawn o\u2019r gwaith caled sy\u2019n cael ei wneud i sicrhau gweithgareddau bywiog trwy gyfrwng yr Gymraeg i blant a phobl ifanc yr ardal. Fel rhiant, dw i hefyd yn ymwybodol iawn o werth gofal plant dibynadwy ac o safon yn ystod gwyliau\u2019r ysgol. Mae\u2019n wych felly gallu croesawu cynllun Bwrlwm i Faes Eisteddfod yr Urdd a dw i\u2019n siw\u0302r y bydd yn brofiad arbennig i\u2019r plant sy\u2019n manteisio o\u2019r cynllun ac yn gyfle gwerthfawr i godi ymwybyddiaeth o waith y Mentrau yn gyffredinol.\u201d"}, {"text_idx": "#000010", "text": "Bydd Menter Caerdydd a Menter Bro Morgannwg hefyd yn cynnal stondin ar y maes ar y cyd gyda Mentrau Iaith Cymru. Bydd y stondin yn codi ymwybyddiaeth ymwelwyr yr eisteddfod o waith y mentrau lleol a mentrau iaith eraill dros Gymru a sut mae nhw\u2019n gweithio i gynyddu a chryfhau\u2019r Gymraeg yn eu cymunedau. Bydd cyfle i blant, pobl ifanc a theuluoedd ateb y cwestiwn \u2018Beth yw Menter Iaith?\u2019 drwy wneud amryw o weithgareddau ar y stondin."}, {"text_idx": "#000013", "text": "Creuwyd gan Gwe Cambrian Web Cyf"}, {"text_idx": "#000015", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000016", "text": "Created by Gwe Cambrian Web Cyf"}]